proxectonos/corpus_dominio_legal_administrativo_tmp huggingface dataset:
ORDE do 6 de febreiro de 2003 pola que se fai a segunda convocatoria de axudas á modernización dos buques dependentes ata 1999 do acordo de pesca con Marrocos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 11/02/2003

A Orde do 19 de xullo de 2002 pola que se establecen as bases e condicións e se regula o proce
demento de concesión de axudas á modernización dos buques dependentes ata 1999 do acordo de pesca con Marrocos prevé, no seu artigo 4, que as convocatorias poderán ser varias, se rexerán polas bases e condicións establecidas na dita orde e os remanentes dunha convocatoria se acumularán á seguinte.
A Lei de orzamentos xerais da Comunidade Autónoma para o ano 2003 prevé que o prazo de pre
sentación de solicitudes de axudas non será inferior a corenta días hábiles.
Para tal obxecto, esta consellería
DISPÓN:
Artigo 1º.-Convocatoria de axudas.
Convócanse axudas á modernización dos buques dependentes ata 1999 do acordo de pesca con Marrocos, que se rexerán polas bases e condicións e de acordo co procedemento establecido na Orde do 19 de xullo de 2002 (DOG do 2 de agosto); o prazo de presentación de solicitudes, de acordo co artigo 43 da vixente Lei de orzamentos xerais da Comunidade Autónoma, será de corenta días hábiles contados a partir do seguinte ó da publicación desta convocatoria.
Artigo 2º.-Crédito orzamentario.
As subvencións concédense con cargo á aplicación orzamentaria 12.03.723A.770.0 do exercicio vixente e cun importe de 1.428.000 euros.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de febreiro de 2003.
Enrique César López Veiga
Conselleiro de Pesca e Asuntos Marítimos
ORDE do 3 de febreiro do 2003 pola que se dan instruccións para a conmemoración do Día das Letras Galegas nos centros de ensino non universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/02/2003

A institucionalización por parte da Real Academia Galega, a partir de 1963, do día 17 de maio, como o Día das Letras Galegas, foi, sen dúbida, un acontecemento que, ano tras ano, colleu pulo e resonancia na nosa sociedade, de tal xeito que, en toda a Comunidade Autónoma galega, se proxecta a figura homenaxeada e serve, ó mesmo tempo, para reflexionar sobre Galicia, sobre a súa lingua e sobre a súa cultura.
A Real Academia Galega tomou como punto de partida, para a celebración desta efeméride, a publicación, no ano 1863, de Cantares Gallegos, de Rosalía de Castro.
O Goberno galego declara, a través do Decreto 6/2003, do 2 de xaneiro, o ano 2003 como ano de Antón Avilés de Taramancos. Preocupado desde moi novo pola lingua galega, foi fundamentalmente e sobre todo poeta, aínda que cultivou outros xéneros como o relato, o ensaio e o teatro.
O poeta, nunha primeira etapa, crea textos de corte clasicista para articular logo o seu mundo poético arredor dun referente mítico, sobre todo desde a súa experiencia na emigración americana. Con todo, a significación de Antón Avilés de Taramancos non se limita á creación literaria, senón que actuou como un verdadeiro animador cultural a través de múltiples iniciativas destinadas a promove-la lingua galega e a cultura de noso.
Por todo isto, a Consellería de Educación e Ordenación Universitaria
DISPÓN:
Primeiro.-Durante o mes de maio destacarase en tódolos centros docentes situados na Comunidade Autónoma galega a importancia que ten para Galicia o Día das Letras Galegas.
Segundo.-O profesorado, de acordo coa liña que estableza o consello escolar de cada centro, programará as actividades que considere oportunas para un mellor coñecemento do persoeiro ó que se lle dedica esta data.
Terceiro.-En calquera caso, dedicarase alomenos unha hora, en cada un dos grupos de cada curso, ó desenvolvemento dunha lección ou conferencia-coloquio, adaptada á idade do alumnado, na que se poña de manifesto a importancia que ten para Galicia a nosa lingua, facendo referencia ó poeta e animador cultural homenaxeado este ano, Antón Avilés de Taramancos.
Santiago de Compostela, 3 de febreiro de 2003.
Celso Currás Fernández
Conselleiro de Educación e Ordenación Universitaria
ORDE do 15 de xaneiro de 2003 pola que se lle autoriza a ampliación dunha unidade do segundo ciclo de educación infantil ó centro privado San José de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/02/2003

Examinado o expediente presentado polo centro privado San José de Ourense, no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Ourense que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa,
RESOLVE:
Autoriza-la ampliación dunha unidade do segundo ciclo de educación infantil ó centro privado San José de Ourense, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día siguiente ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 15 de xaneiro de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Ourense.
Localidade: Ourense.
Enderezo: Rúa do Progreso nº 24.
Denominación: centro privado San José.
Titular: Siervas de San José.
Código do centro: 32008550.
Nivel: educación infantil-2º ciclo.
Unidades de que constaba: 5.
Unidades novas autorizadas: 1.
Composición resultante:
a) Centro de educación infantil: 6 unidades.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
CORRECCIÓN de erros.-Decreto 104/2003, do 16 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada OU-311, treito: A Mezquita-fronteira portuguesa. (Clave N/OU/96.4.11).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 13/02/2003

Advertido erro no citado decreto, publicado no DOG nº 21, do venres 31 de xaneiro de 2003, cómpre realiza-la seguinte corrección:
Na páxina 1.121, no primeiro parágrafo do Decreto 104/2003, onde di: «Con data 5 de xuño de 2002...», debe dicir: «Con data 5 de xuño de 2001...».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 17 de xaneiro de 2003 pola que se fixa o prezo de venda ó público da publicación Galicia. Ensaio xeográfico da análise e interpretación dun vello complexo agrario (tomo I, II e carpetas).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 13/02/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obrigación de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería que se relaciona no anexo.
2. Este prezo entenderase co IVE incluído.
Santiago de Compostela, 17 de xaneiro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
ANEXO I
-Galicia. Ensaio xeográfico da análise e interpretación dun vello complexo agrario (tomo I): 33,06 euros.
(tomo II): 33,06 euros.
(carpetas): 10,82 euros.
ORDE do 6 de febreiro de 2003 pola que se dispón que o director xeral de Obras Públicas se encargue do despacho dos asuntos da Dirección Xeral de Urbanismo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 13/02/2003

Producido o cesamento do titular da Dirección Xeral de Urbanismo, cómpre adopta-las medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servicio e a resolución, se é o caso, dos asuntos encomendados á devandita dirección xeral.
Por todo iso, en virtude das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O desenvolvemento das accións e o exercicio das competencias propias da Dirección Xeral de Urbanismo, que figuran no decreto de estructura orgánica da consellería actualmente vixente e outras que lle fosen expresamente delegadas, quédanlle encomendadas temporalmente, e ata que se produza o nomeamento do seu titular, ó director xeral de Obras Públicas.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de febreiro de 2003.
Alberto Núñez Feijóo
Conselleiro de Política Territorial,
Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 152/2003, do 13 de febreiro, polo que se nomea director xeral da División de Recursos Humanos do Servicio Galego de Saúde a José Ignacio Lema Piñeiro.
CONSELLERÍA DE SANIDADE — II. AUTORIDADES E PERSOAL — 14/02/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modi
ficada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia na súa reunión do día trece de febreiro de dous mil tres,
Nomeo a José Ignacio Lema Piñeiro director xeral da División de Recursos Humanos do Servio Galego de Saúde.
Santiago de Compostela, trece de febreiro de dous mil tres.
Manuel Fraga Iribarne
Presidente
José Mª Hernández Cochón
Conselleiro de Sanidade
DECRETO 150/2003, do 13 de febreiro, polo que se nomea presidente do Consello da Xuventude de Galicia a José Manuel Lage Tuñas.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 14/02/2003

Efectuada pola asemblea xeral do Consello da Xuventude de Galicia, na súa sesión do 18 de xaneiro de 2003, a elección do presidente do consello, resulta necesario que, de conformidade co establecido no artigo 18.3º da Lei 2/1987, do 8 de maio, o Consello de Xuventude de Galicia proceda ó nomeamento daquel en virtude da proposta da devandita asemblea.
Polo exposto, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día trece de febreiro de dous mil tres,
Nomeo a José Manuel Lage Tuñas presidente do Consello da Xuventude de Galicia.
Santiago de Compostela, trece de febreiro de dous mil tres.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 149/2003, do 13 de febreiro, polo que se dispón o cesamento de Juan Ignacio Niño Taboada como presidente do Consello de Administración da Empresa Pública de Obras e Servicios Hidráulicos.
CONSELLERÍA DE MEDIO AMBIENTE — II. AUTORIDADES E PERSOAL — 14/02/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e no artigo 7.1º do Decreto 125/1996, do 7 de marzo, polo que se aproban os estatutos da Empresa Pública de Obras e Servicios Hidráulicos, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día trece de febreiro de dous mil tres,
DISPOÑO:
Que cese Juan Ignacio Niño Taboada como presidente do Consello de Administración da Empresa Pública de Obras e Servicios Hidráulicos, agradecéndolle os servicios prestados.
Santiago de Compostela, trece de febreiro de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 151/2003, do 13 de febreiro, polo que se nomea director xeral de Urbanismo a Martín Fernández Prado.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 14/02/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día trece de febreiro de dous mil tres,
Nomeo a Martín Fernández Prado director xeral de Urbanismo.
Santiago de Compostela, trece de febreiro de dous mil tres.
Manuel Fraga Iribarne
Presidente
Alberto Núñez Feijóo
Conselleiro de Política Territorial, Obras Públicas
e Vivenda
DECRETO 158/2003, do 31 de xaneiro, polo que se acorda a mutación demanial dun inmoble situado no lugar de Roxos, parroquia de Villestro, no termo municipal de Santiago de Compostela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/02/2003

Con data do 18 de decembro de 2002, a Consellería de Familia e Promoción do Emprego, Muller e Xuventude manifestou o seu interese en que lle sexa adscrito o inmoble situado en Roxos, parroquia de Villestro, coñecido como a antiga residencia do presidente da Xunta de Galicia, para ser destinada a centro de reeducación de menores.
Con data 22 de xaneiro de 2003, a Secretaría Xeral e do Patrimonio emitiu informe favorable da mutación demanial do dito inmoble.
Ó abeiro do artigo 12 da Lei 3/1985, do 12 de abril, do patrimonio da Comunidade Autónoma de Galicia, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día trinta e un de xaneiro de dous mil tres,
DISPOÑO:
Artigo único.-Acórdase a mutación de destino dun inmoble situado en Roxos, parroquia de Villestro, termo municipal de Santiago de Compostela, composto por unha casa e terreo, que ocupan unha superficie de 2.245 m, e que a Consellería de Familia, Xuventude e Voluntariado destinará a centro de reeducación de menores.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, trinta e un de xaneiro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 7 de febreiro de 2003 pola que se designan tres vocais da comisión de selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública do 29 de novembro de 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 17/02/2003

O artigo 6º do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro) polo que se regula o diploma de directivo, establece que a comisión que selecciona os aspirantes a participar
nos cursos para a obtención do citado diploma estará integrada, entre outros membros, por tres vocais designados polo conselleiro da Presidencia e Administración Pública. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública, do 29 de novembro de 2002, as seguintes persoas:
-Pablo González Mariñas, profesor titular de dereito administrativo da Universidade de Santiago de Compostela.
-Jaime Bouzada Romero, inspector xeral de Servicios da Xunta de Galicia.
-Alfonso Rueda de Valenzuela, director xeral de Administración local.
Santiago de Compostela, 7 de febreiro de 2003.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 7 de xaneiro de 2003 pola que se convoca a selección dunha persoa para a cobertura dunha bolsa de colaboración na catalogación e investigación do patrimonio escénico e musical galego, con destino no Centro de Documentación do Instituto Galego das Artes Escénicas e Musicais.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 14/02/2003

O Instituto Galego das Artes Escénicas e Musicais -IGAEM- convoca a selección dunha persoa para a cobertura dunha bolsa de colaboración na catalogación e investigación do patrimonio escénico e musical galego para o ano 2003.
O obxecto da presente convocatoria é a catalogación, informatización e arquivo do material e fondos relacionados coas artes escénicas e musicais galegas.
O lugar de desfrute da bolsa será o Centro de Documentación e arquivo do IGAEM, e o desfrute dela será a partir do 15 de febreiro e ata o 31 de decembro de 2003. Contarán cunha achega económica de 601 A mensuais cada bolsa.
Os requisitos dos aspirantes e demais criterios para a selección poderán ser consultados nas bases da convocatoria depositadas no rexistro do IGAEM. Pavillón de Galicia. San Lázaro s/n, Santiago de Compostela, CP 15703.
O prazo de presentación de instancias, segundo modelo oficial que consta nas bases será de 10 días naturais contados desde a inserción deste anuncio no Diario Oficial de Galicia, e deberán presentarse no Rexistro do IGAEM no enderezo que se indica ou utilizando calquera dos medios establecidos na Lei 30/1992, de réxime xurídico das administracións públicas e do procedemento administrativo común, e na Lei 4/1999, de modificación da anterior.
Santiago de Compostela, 7 de xaneiro de 2003.
Aníbal Otero Fernández
Xerente do Instituto Galego das Artes
Escénicas e Musicais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 12 de febreiro de 2003 de delegación de competencias en órganos centrais e periféricos da Consellería de Xustiza, Interior e Administración Local.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 18/02/2003

Advertido erro na devandita orde, publicada no Diario Oficial de Galicia nº 31, do xoves, 13 de febreiro de 2003, cómpre a súa corrección:
Na páxina 1.623, onde di: «Disposicións derrogatorias», debe dicir: «Disposición derrogatoria».
CORRECCIÓN de erros.-Orde do 23 de xaneiro de 2003 pola que se convocan axudas para o desenvolvemento de guións e para a realización de proxectos de producción audiovisual en lingua galega que incorporen novos realizadores.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/02/2003

Advertidos erros na citada orde, publicada no DOG nº 31, do xoves, 13 de febreiro de 2003, cómpre realiza-las seguintes correccións:
Nas páxinas 1.615 a 1.621, cada vez que se di: «Dirección Xeral de Comunicación Social e Audiovisual», debe dicir: «Dirección Xeral de Comunicación e Audiovisual».
Na páxina 1.616, no artigo 3º, parágrafo primeiro, donde di: «Quedan excluídos os solicitantes que anteriormente recibisen algunha outra subvención da Consellería de Cultura, Comunicación Social e
Turismo e non cumprisen as bases e a finalidade establecida na súa convocatoria o seu investimento», debe dicir: «Quedan excluídos os solicitantes que fosen beneficiarios dalgunha outra subvención da Consellería de Cultura, Comunicación Social e Turismo e incumprisen as bases e a finalidade establecida na súa convocatoria».
ORDE do 27 de xaneiro de 2003 pola que se autoriza o cambio de denominación do CEIP de Cenlle, Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/02/2003

Tendo en conta o artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria (DOG do 21 de outubro), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 27 de xaneiro de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Cenlle.
Localidade: Cenlle.
Código do centro: 32015918.
Denominación: Centro de Educación Infantil e Primaria de Cenlle.
Nova denominación: Centro de Educación Infantil e Primaria Carmen García Carrasco.
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 29 de xaneiro de 2003 pola que se ordena a publicación do acordo do Consello da Xunta de Galicia do 16 de xaneiro 2003 polo que se declara festa de Galicia de interese turístico na provincia de Lugo a festa da Maruxaina de San Cibrao, Cervo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/02/2003

O Consello da Xunta de Galicia, na súa reunión do día 16 de xaneiro de 2003, adoptou por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia de Lugo a festa da Maruxaina de San Cibrao, Cervo, de conformidade co establecido no Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento do disposto no artigo 28 do devantdito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 29 de xaneiro de 2003.
Jesús Pérez Varela
Conselleiro de Cultura, Comunicación
Social e Turismo
RESOLUCIÓN do 23 de xaneiro de 2003 sobre homologación de varios cursos para guías turísticos de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/02/2003

Ó abeiro do disposto na disposición derradeira primeira, do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, e para os efectos establecidos nos artigos 32 e 33 do referido decreto, esta consellería resolve homologa-los seguintes cursos:
Protocolo, que se desenvolverá en Santiago de Compostela (Turgalicia) os días 11, 12, 17, 18, 24 e 25 de febreiro, cunha duración de 18 horas lectivas (persoa de contacto: Ana Millán. Teléfono: 981 54 25 49).
O mundo eclesiástico, que se desenvolverá en Lalín os días 8, 14, 15, 21, 22, 28 de febreiro, cunha duración de 21 horas lectivas (persoa de contacto: Ana Millán. Teléfono: 981 54 25 49).
Interpretación do territorio como elemento turístico, que se desenvolverá na Coruña, os días 20, 26, 27 de febreiro e tódolos mércores e xoves de marzo, cunha duración de 34 horas lectivas (persoa de contacto: Mª Paz. Teléfono: 981 21 01 30).
Santiago de Compostela, 23 de xaneiro de 2003.
Jesús Pérez Varela
Conselleiro de Cultura, Comunicación
Social e Turismo
DECRETO 156/2003, do 16 de xaneiro, polo que se desafectan do dominio público diversos inmobles das antigas cámaras agrarias locais da Pobra de Brollón e Pol.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/02/2003

A disposición adicional sétima da Lei 11/1995, do 28 de decembro, de orzamentos xerais da Comunidade Autónoma de Galicia para 1996, no seu punto tres establece que: «o Consello da Xunta, na forma prevista na Lei 3/1985, do 12 de abril, poderá desafectar e cedérlle-lo uso dos bens inmobles das extintas cámaras agrarias ós concellos, organizacións profesionais agrarias ou outras entidades públicas ou privadas sen fin de lucro, sempre que quede garantida a conservación e aplicación deles ós fins e servicios de interese xeral agrario. A dita cesión requirirá informe favorable da Consellería de Agricultura, Gandería e Montes».
Tendo en conta as solicitudes de cesión de uso presentadas, así como os informes favorables da Consellería de Agricultura, Gandería e Montes, hoxe Consellería de Política Agroalimentaria e Desenvolvemento Rural, do 21 de xuño de 1996, 31 de xullo de 2002, foi tramitado pola Consellería de Economía e Facenda, segundo o disposto no artigo 10 da Lei 3/1985, expediente de desafectación do dominio público de varios inmobles.
Por todo isto, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día dezaseis de xaneiro de dous mil tres,
DISPOÑO:
Artigo 1º
Desaféctanse do dominio público os bens descritos a continuación:
1. Edificio destinado a oficinas, que consta de baixo e unha planta, situado na avenida de José Antonio, s/n, na vila e municipio da Pobra do Brollón, que ten unha parte de almacén na zona posterior da edificación, coas seguintes superficies: o baixo mailo almacén 163 m, a planta primeira 135 m. O conxunto construíuse sobre un soar duns 192 m coñecido como «da Tapia». Estrema: pola súa fronte ou leste, estrada da Pobra de Brollón ó Incio; esquerda ou sur, Isaac Martínez Novo; e dereita ou norte
e costas ou oeste, resto do predio matriz propiedade de José Espinosa Feijoo.
Inscrito no Rexistro da Propiedade de Quiroga no tomo 222, libro 86, folio 9, predio nº 6.968, inscrición 3ª.
2. Edificio de planta baixa e alta, que ocupa 104 m de superficie do seu soar de 240 m, situado preto do Campo da Feira de Mosteiro, na actualidade rúa Castelao nº 21, parroquia e termo municipal de Pol (Lugo). Linda: fronte ou oeste, rúa Castelao, antes estrada de Fonfría a Mosteiro; costas ou leste, predio matriz, hoxe Higinio Freire Otero; dereita entrando ou sur, Darío Pérez Valcarce, hoxe Higinio Freire Otero; e esquerda entrando ou norte, Jesús Saavedra Huerta.
Inscrito no Rexistro da Propiedade nº 2 de Lugo no tomo 679, libro 41, folio 146, predio nº 4.153, inscrición 2ª.
Artigo 2º
Os inmobles anteriormente descritos adquiren natureza patrimonial.
Santiago de Compostela, dezaseis de xaneiro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 30 de xaneiro de 2003 sobre delegación de competencias nos directores xerais e delegados territoriais da Consellería de Pesca e Asuntos Marítimos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 20/02/2003

A actual estructura orgánica da consellería, o gran volume da actividade administrativa, así como a experiencia acumulada ata a data, fan desexable que, dentro do respecto ós principios informadores da actuación administrativa e con suxeición á legalidade vixente, se deleguen nos directores xerais e delegados territoriais determinadas funcións, co fin de acadar unha meirande axilización administrativa en beneficio dos cidadáns e da propia Administración.
Na súa virtude, facendo uso das facultades que me confire o artigo 43.3º da Lei 1/1983, do 22 de febreiro, reguladora da Xunta e do seu presidente, e conforme o sinalado no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, así como no 72.4º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, e demais disposicións de xeral aplicación,
DISPOÑO:
Artigo 1º
Deléganse nos directores xerais as seguintes competencias:
a) Autorizar e dispoñe-los gastos con cargo ós créditos, do estado de gastos dos orzamentos xerais, asignados ós seus respectivos centros directivos (servicios orzamentarios), que non se atopen reservados á aprobación do Consello da Xunta de Galicia.
b) Recoñece-las obrigas de gasto e propoñe-los pagamentos correspondentes ós créditos indicados no anterior punto, coas limitacións que nel se expresan.
Artigo 2º
Deléganse nos delegados territoriais as seguintes competencias:
a) Autorizar e dispoñe-los gastos con cargo ás aplicacións orzamentarias do capítulo II do estado de gastos dos orzamentos xerais, ata o límite dos créditos que para tal fin sexan distribuídos polo titular da consellería, que non se atopen reservados á aprobación do Consello da Xunta de Galicia.
b) Recoñece-las obrigas de gasto e propoñe-los pagos correspondentes ós créditos sinalados no punto anterior, cos límites igualmente indicados.
Artigo 3º
As resolucións administrativas que se adopten facendo uso das delegacións contidas nesta orde farán constar expresamente esta circunstancia e consideraranse dictadas pola autoridade que as conferiu.
Artigo 4º
En calquera momento o conselleiro poderá reclama-lo exercicio das competencias que son delegadas por esta orde.
Artigo 5º
En caso de ausencia ou enfermidade, as atribucións contidas nesta orde quedarán delegadas, durante o tempo que persistan as devanditas causas, segundo se indica a continuación:
a) Cando se trate dos directores xerais, nos subdirectores xerais que deles dependan, sendo prevalente o máis antigo e, no suposto de igualdade, o de máis idade.
b) Tratándose dos delegados territoriais, nos secretarios territoriais respectivos.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 30 de xaneiro de 2003.
Enrique César López Veiga
Conselleiro de Pesca e Asuntos Marítimos
DECRETO 163/2003, do 20 de febreiro, polo que se nomea delegado provincial da Coruña a José Manuel Álvarez-Campana Gallo.
CONSELLERÍA DE MEDIO AMBIENTE — II. AUTORIDADES E PERSOAL — 21/02/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día vinte de febreiro de dous mil tres,
Nomeo a José Manuel Álvarez-Campana Gallo delegado provincial da Coruña da Consellería de Medio Ambiente.
Santiago de Compostela, vinte de febreiro de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 162/2003, do 20 de febreiro, polo que se dispón o cesamento de Higinio José Sánchez-Rodilla Fuentes como delegado provincial da Coruña.
CONSELLERÍA DE MEDIO AMBIENTE — II. AUTORIDADES E PERSOAL — 21/02/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día vinte de febreiro de dous mil tres,
DISPOÑO:
Que cese, por petición propia, Higinio José Sánchez-Rodilla Fuentes como delegado provincial da
Coruña da Consellería de Medio Ambiente, agradecéndolle os servicios prestados.
Santiago de Compostela, vinte de febreiro de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
ORDE do 13 de febreiro de 2003 pola que se dispón o cesamento do vicepresidente do consello regulador da denominación de orixe Valdeorras.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 21/02/2003

Por Orde do 24 de febreiro de 1977 o Ministerio de Agricultura aprobou o Regulamento da denominación de orixe Valdeorras e do seu consello regulador, para os viños producidos nesa comarca vitícola.
A competencia para efectuar nomeamentos e destitucións dos presidentes e vicepresidentes dos consellos reguladores das denominacións de orixe correspóndelle ó conselleiro de Política Agroalimentaria e Desenvolvemento Rural, unha vez asumidas as funcións na materia, de acordo coa competencia recollida no artigo 30.I.3 e 4 do Estatuto de autonomía de Galicia e segundo o disposto no artigo 31.3º do Decreto 63/2002, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria.
Polo tanto, e conforme as atribucións que teño conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo único.-O cesamento de Juan Pedro Lerga Paz nas súas funcións como vicepresidente do consello regulador da denominación de orixe Valdeorras, agradecéndolle-los servicios prestados.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de febreiro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
RESOLUCIÓN do 26 de decembro de 2002 pola que acorda facer público o orzamento da Universidade da Coruña para o exercicio do ano 2003.
UNIVERSIDADE DA CORUÑA — III. OUTRAS DISPOSICIÓNS — 21/02/2003

O Consello Social da Universidade da Coruña, de conformidade co disposto no artigo 20.1º da Lei orgánica 6/2001, do 21 de decembro e artigo 47.1º a) dos seus estatutos, na súa reunión do día 20 de decembro de 2002, acordou a aprobación do orzamento desta universidade para o exercicio do ano 2003.
Este rectorado de acordo co disposto no artigo 81.2 da Lei orgánica 6/2001, do 21 de decembro, de universidades e artigo 199 dos estatutos da Universidade da Coruña, resolver facer público o devandito orzamento que acada a contía inicial no estado de ingresos e gastos de 84.074.826,27 euros e segundo o detalle anexo.
A Coruña, 26 de decembro de 2002.
José Luis Meilán Gil
Rector da Universidade da Coruña
Anexo á Resolución do 26 de decembro de 2002
1. Clasificación ecónomica
Resumo por capítulos
Estado de ingresos 2003
Capítulos III: taxas e outros ingresos, 17.034.886.
Capítulos IV: transferencias correntes, 57.965.564,29.
Capítulos V: ingresos patrimoniais, 372.000.
Capítulo VIII: transferencias de capital, 7.976.892,01.
Capítulo VII: activos financeiros, 725.483,97.
Total orzamento ingresos 2003: 84.074.826,27.
Estado de gastos 2003
Capítulo I: gastos de persoal, 55.767.467,58.
Capítulo II: gastos correntes en bens e servicios, 12.737.206,52.
Capítulo III: gastos financeiros, 601,01.
Capítulo IV: transferencias correntes, 1.672.496,48.
Capítulo VI: inversiones reais, 13.643.776,86.
Capítulo VII: transferencias de capital, 253.272,81.
Capítulo VIII: activos financeiros, 6,01.
Total orzamento gastos 2003: 84.074.826,27.
ORDE do 30 de xaneiro de 2003 pola que se dispón que o secretario xeral da consellería se encargue do despacho de asuntos da Dirección Xeral de Innovación e Desenvolvemento.
CONSELLERÍA DE INNOVACIÓN, DE INDUSTRIA E COMERCIO — II. AUTORIDADES E PERSOAL — 01/02/2003

O Decreto 22/2003, do 20 de xaneiro, polo que se determinan os centros directivos dependentes da Xunta de Galicia, suprimiu a Secretaría Xeral de Investigación e Desenvolvemento.
Así mesmo, o artigo 5 do Decreto 23/2003, do 20 de xaneiro, fixa a estructura orgánica básica da Consellería de Innovación, de Industria e Comercio, na que queda integrada, como órgano superior, a Dirección Xeral de Innovación e Desenvolvemento.
Polo tanto, ante o cesamento do titular da Secretaría Xeral de Investigación e Desenvolvemento, cómpre adopta-las medidas inmediatas para que, sen prexuízo do posterior nomeamento do titular do novo centro directivo e mentras non se desenvolva a estructura orgánica da Consellería de Innovación, de Industria e Comercio, se asegure o correcto exercicio das funcións que a extinta secretaría xeral tiña en comendadas en virtude do disposto no Decreto 374/1998, do 29 de decembro.
Na súa virtude e en uso das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O exercicio das funcións que o Decreto 374/1998, do 29 de decembro, lle atribuía á Secretaría Xeral de Investigación e Desenvolvemento corresponderalle, en tanto non se desenvolva a estructura orgánica da Consellería de Innovación, de Industria e Comercio, á Dirección Xeral de Investigación e Desenvolvemento e quédalle encomendado temporalmente ó secretario xeral da devandita consellería ata que se produza o nomeamento do titular do referido centro directivo.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de xaneiro de 2003.
Juan Rodríguez Yuste
Conselleiro de Innovación, de Industria e Comercio
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 133/2003, do 31 de xaneiro, polo que se nomea delegado provincial de Pontevedra a Francisco José González Vicente.
CONSELLERÍA DE FAMILIA, XUVENTUDE E VOLUNTARIADO — II. AUTORIDADES E PERSOAL — 01/02/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleira de Familia, Xuventude e Voluntariado e logo de deliberación do Consello da Xunta de Galicia na súa reunión do día trinta e un de xaneiro de dous mil tres,
Nomeo a Francisco José González Vicente delegado provincial de Pontevedra da Consellería de Familia, Xuventude e Voluntariado.
Santiago de Compostela, trinta e un de xaneiro de dous mil tres.
Manuel Fraga Iribarne
Presidente
Pilar Rojo Noguera
Conselleira de Familia, Xuventude e Voluntariado
DECRETO 193/2003, do 12 de marzo, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 27/03/2003

En virtude do establecido nos artigos 8, parágrafo 3º, e 9.1º da Lei 6/1995, do 28 de xuño, pola que se crea o Consello Económico e Social de Galicia, (publicado no DOG nº 133, do 12 de xullo de 1995) e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente
DISPOÑO:
Artigo 1º
Noméase como membro titular do Consello Económico e Social de Galicia en representación da Universidade de Santiago de Compostela, a Miguel Vázquez Tain.
Artigo 2º
Noméase como membro suplente do Consello Económico e Social de Galicia en representación da Universidade de Santiago de Compostela, a José Vázquez Portomeñe.
Santiago de Compostela, doce de marzo de dous mil tres.
Manuel Fraga Iribarne
Presidente
RESOLUCIÓN do 10 de febreiro de 2003, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, da revisión salarial do convenio colectivo para perruquerías de donas, cabaleiros, unisex e beleza.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 28/03/2003

Visto o texto para a revisión salarial do convenio colectivo para perruquerías de donas, cabaleiros, unisex e beleza, que subscribiu a comisión mixta paritaria do referido convenio o 13 de xaneiro de 2003, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, a Dirección Xeral de Relacións Laborais
ACORDA:
Primeiro.-Ordena-la inscrición da devandita revisión salarial no rexistro xeral de convenios desta dirección xeral.
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 10 de febreiro de 2003.
Pilar Cancela Rodríguez
Directora xeral de Relacións Laborais
A comisión mixta paritaria do convenio colectivo de perruquerías de donas, cabaleiros, unisex e beleza, na xuntanza do 13 de xaneiro de 2003, adoptou o acordo de modificación da táboa salarial actualizada nun 3%.
ANEXO I
Segundo o disposto no artigo 22 deste convenio, os salarios dos traballadores do sector quedan fixados nas contías establecidas na táboa anexa.
Ano 2003
Grupo profesional
Salario base
Grupo profesional I:
Recepcionista
Telefonista
Ordenanza
521,18 euros
Grupo profesional
Salario base
Grupo profesional II:
Oficial 2ª e oficial administrativo
Oficial 3ª
Axudante
Masaxista
Manicura, pedicura, depilación
Esteticista
Caixeira
Vendedores
525,30 euros
Grupo profesional III:
Oficial 1ª
Encargada de salón
549 euros
ORDE do 27 de marzo de 2003 pola que se determinan as zonas que deixan de percibi-las indemnizacións establecidas na Orde do 30 de decembro de 2002, pola que se establecen indemnizacións polo cesamento total da actividade de retallistas e vendedores ambulantes de peixe e marisco que se subministren integramente en lonxas pechadas por decisións administrativas debido ás verteduras do Prestige.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 28/03/2003

A prohibición da actividad pesqueira e marisqueira regulada, nun primeiro momento, pola resolución
do conselleiro de Pesca e Asuntos Marítimos do 16 de novembro de 2002, fixo preciso adoptar de maneira inmediata medidas que compensaran os vendedores retallistas e vendedores ambulantes de peixe e marisco que se abastecían nas lonxas situadas nas zonas de prohibición pesqueira.
Para estos efectos, a Consellería de Innovación, Industria e Comercio publicou a Orde do 30 de decembro de 2002, modificada pola Orde do 15 de xaneiro de 2003, pola que se establecen indemnizacións polo cesamento total da actividade de retallistas e vendedores ambulantes de peixe e marisco que se subministren integramente en lonxas pechadas por decisións administrativas debido ás verteduras do Prestige. Así, desde o día 1 de decembro de 2002, estáselles aboando ós afectados unha cantidad de 35 euros por cada día de inactividade.
A favorable evolución da situación e a apertura da actividade pesqueira e marisqueira en determinadas zonas permitiu a volta á normalidade a lonxas situadas nas zonas antes afectadas.
Tendo en conta as distintas resolucións dictadas pola Consellería de Pesca e Asuntos Marítimos e o Ministerio de Agricultura, Pesca e Alimentación, que abriron a actividade pesqueira e marisqueira en determinadas zonas afectadas polo accidente do buque Prestige,
DISPOÑO:
Artigo único.-Finalización das indemnizacións.
Para tódolos beneficiarios establecidos no artigo 1 da Orde de 30 de decembro de 2002, pola que se establecen indemnizacións polo cesamento total da actividade de retallistas e vendedores ambulantes de peixe e marisco que se subministren integramente en lonxas pechadas por decisións administrativas debido ás verteduras do Prestige (DOG nº 252, do 31 de decembro de 2002), modificada pola Orde do 15 de xaneiro de 2003 (DOG nº 10, do 16 de xaneiro), que se subministren nalgunha das lonxas situadas na zona comprendida entre o concello da Guarda e o concello de Muros, así como as situadas na zona comprendida entre o concello de Cariño e o concello de Ribadeo, deixarán de percibi-las indemnizacións establecidas na orde anteriormente citada transcorridos sete días hábiles contados a partir do día seguinte ó da publicación desta orde no Diario Oficial de Galicia.
Disposición derradeira
Esta orde entrara en vigor o día seguinte ó da súa publicación no Diario Oficial de Galicia.
Santiago de Compostela, 27 de marzo de 2003.
Juan Rodríguez Yuste
Consellerio de Innovación, Industria e Comercio
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Orde do 11 de marzo de 2003 pola que se nomean os membros da Comisión de Selección de Investigación.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 28/03/2003

Advertidos erros na devandita orde, publicada o pasado mércores día 19 de marzo deste ano, no DOG nº 55, cómpre face-las seguintes modificacións:
Na páxina número 3.326, no artigo 1º:
Onde di: «-Luís Diz Marzán. Área de ciencias experimentais.», debe dicir: «-Luís-Manuel Liz Marzán. Área de ciencias experimentais.»
Onde di: «-José Manuel Sánchez Santos. Área de ciencias económicas.», debe dicir: «-José Manuel Sánchez Santos. Área de ciencias sociais e xurídicas.».
CORRECCIÓN de erros.-Decreto 180/2003, do 27 de febreiro, polo que se modifican as contías establecidas nos artigos 26, 34.1º e 2º, 35.2º e 36 da Lei 3/1985, do 12 de abril, do patrimonio da Comunidade Autónoma de Galicia, así como varios artigos do regulamento que a executa, aprobado polo Decreto 50/1989, do 9 de marzo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/03/2003

Advertido erro no citado decreto, publicado no Diario Oficial de Galicia nº 52, do venres 14 de marzo de 2003, cómpre face-la oportuna corrección:
Na páxina 3.043, columna segunda, liña 26, onde di: «6. Artigo 96.1º:», debe dicir: «6. Artigo 96, parágrafo primeiro:».
DECRETO 192/2003, do 12 de marzo, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 27/03/2003

En virtude do establecido nos artigos 9, parágrafo 1º, inciso segundo e 10 f) da Lei 6/1995, do 28 de xuño, pola que se crea o Consello Económico e Social de Galicia, (publicado no DOG nº 133, do 12 de xullo) e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente
DISPOÑO:
Artigo 1º
Que cese como membro titular do Consello Económico e Social de Galicia en representación da Universidade de Santiago de Compostela, Manuel Castro Cotón.
Artigo 2º
Que cese como membro suplente do Consello Económico e Social de Galicia en representación da Universidade de Santiago de Compostela, Ana Fernández Pulpeiro.
Santiago de Compostela, doce de marzo de dous mil tres.
Manuel Fraga Iribarne
Presidente
DECRETO 131/2003, do 31 de xaneiro, polo que se nomea delegado provincial de Lugo a Manuel Teijeiro Álvarez.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 01/02/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día trinta e un de xaneiro de dous mil tres,
Nomeo a Manuel Teijeiro Álvarez delegado provincial de Lugo da Consellería de Xustiza, Interior e Administración Local.
Santiago de Compostela, trinta e un de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local
CORRECCIÓN de erros.-Decreto 85/2003, do 23 de xaneiro, polo que se nomea delegada provincial da Coruña a María Rosa Gómez Díaz.
CONSELLERÍA DE FAMILIA, XUVENTUDE E VOLUNTARIADO — II. AUTORIDADES E PERSOAL — 01/02/2003

Advertidos erros no devandito decreto, publicado no DOG nº 16, do venres, 24 de xaneiro de 2003, cómpre efectua-la oportuna corrección.
No sumario, páxina 900, e na páxina 918, onde di: «Rosa María Gómez Díaz», debe dicir: «María Rosa Gómez Díaz».